**План-канспект**

**Тэма:** Ефрасіння Полацкая

**Мэта**:пазнаёміць вучняў з рэлігійнай і асветніцкай дзейнасцю Ефрасінні Полацкай; раскрыць вялікую гуманістычную ролю яе намаганняў, накіраваных на служэнне свайму народу, сваёй Бацькаўшчыне; развіваць у вучняў аналітычныя здольнасці; на яркіх прыкладах служэння Ефрасінні Полацкай свайму народу; выхоўваць у вучняў высокія маральныя якасьці і пачуццё асабістага грамадзянскага абавязку перад сваёй Радзімай і яе народам.

**Абсталяванне:** мультымедыйная прэзентацыя, раздатачны матэрыя.

**Форма ўрока:** урок-даследванне

**Ход урока**

**I.Арганізацыйны момант**

- Навучэнцы, каб наша праца на ўроку была цікавай, займальнай, я хачу падарыць вам кветкі, якія з’яўляюцца сімвалам нашай Радзімы – васількі; і пажадаць вам стараннай працы на ўроку, каб вы былі гатовыя прыйсці на дапамогу таму, каму яна патрэбна, заставаліся стараннымі і цікаўнымі.

У кожнага з вас на парце таксама ёсць кветачка. Падарыце яе свайму суседу і выкажыце свае пажаданні.

**II.Актуалізацыя раней атрыманых ведаў**

- Сёння на ўроку мы з вамі працягнем гутарку пра асветнікаў зямлі беларускай.

І так, думкамі мы ў Полацку, у кожнага на парце ёсць лісток ведаў. *Дадатак 1.* адзначце тыя сцвярджэнні, якія вы ўжо ведаеце.

* Зачытайце, якія сцвярджэнні вы ўжо ведаеце. (Адказы вучняў)
* А цяпер зачытайце сцвярджэнні, якія мы яшчэ не вывучалі.

**III. Мэтавызначэнне**

- Паглядзіце ўважліва на сцвярджэнні, якія вы станоўча не адзначылі і адкажыце, аб чым або аб кім будзе ісці размова на сённяшнім уроку? (Адказы вучняў)

- На гэтым уроку мы даведаемся яшчэ пра славутага жыхара Полацка - Ефрасінню Полацкую; пазнаёмімся з рэлігійнай і асветніцкай дзейнасцю Ефрасінні; раскрыем вялікую ролю яе гуманістычных намаганняў, накіраваных на служэнне свайму народу.

- Эпіграфам да нашага урока будуць словы: *Слайд 1*

***“Я знаю, што зраблю перад судом суровым:***

***Я славу зберагу, я прынясу ім Слова!”***

**Настаўнік.** Як вы разумееце гэтыя словы?(адказы вучняў)

**IV. Тлумачэнне новага матэрыялу**

1.Слова настаўніка.

Наш родны край вельмі багаты на славутых людзей. Сапраўды, нам ёсць кім ганарыцца. У часы ліхалецця нашы продкі са зброяй у руках мужна абаранялі ад ворага сваю зямлю. Будавалі вёскі і гарады, узводзілі велічныя храмы, неслі Божае слова ў асяроддзе вернікаў, засявалі ніву асветы зярнятамі ведаў. Асобай пашаны заслугоўвае наша знакамітая зямлячка Ефрасіння Полацкая. *Слайд 2.*

2.Паведамленні вучняў.

* Некаторыя вучні падрыхтавалі свае паведамленні пра жыццё Ефрасінні Полацкай. (Вучні зачытваюць загадзя самастойна падрыхтаваныя паведамленні.) *Слайд 3*

3.Паведамленне настаўніка. *Слайд 4*

У манастыры Ефрасіння пачала перапісваць царкоўныя кнігі, а частку грошай, атрыманых ад іх продажу аддавала жабракам. Акрамя гэтага Ефрасіння адкрыла школу для дзяўчынак, дзе вучыла іх чытаць і пісаць, рабіць розную хатнюю справу: шыць, гатаваць ежу, вышываць. Манашкі сваімі набыткамі дзяліліся з беднымі людзьмі, давалі прытулак падарожным.

На схіле жыцця Ефрасіння вырашыла здзйсніць подзвіг-паломніцтва ў Іерусалім – святую зямлю.

Вясной у 1173 г. яна дасягнула Іерусаліма. Захварэўшы ў дарозе памерла і была пахавана ў Іерусалімскім манастыры святога Феадосія. Праз 14 гадоў праваслаўныя манахі перанеслі яе дамавіну ў Кіеў і перапахавалі ў Кіева-Пячорскай Лаўры.

4. Настаўнік. Аб чым новым даведаліся, паслухаўшы паведамленні ?(вучні расказваюць што новага даведаліся, дзеляцца сваімі ўражаннямі).

5.Складанне вуснага апісання. *Слайд 6*

- Спаса-Ефрасіннеўская царква – гэта адзін з самых прыгожых будынкаў 12 ст., якія захаваліся да нашага часу. Старажытны рукапіс сведчыць, што аднойчы ноччу Ефрасіні ўявілася нібыта перад ёй з явіўся анёл і параіў ёй пабудаваць царкву ў сяльцы на рацэ Палаце. І Ефрасіння адразу пачала дзейнасць па будаўніцтву храма.

Звярніце ўвагу на малюнак царквы. Давайце паспрабуем апісаць яе знешні выгляд.

Спаса-Ефрасіннеўская царква была змуравана вельмі хутка, усяго за 30 тыдняў. Яна нагадвае белую птушачку, якая нібыта адпачывае на зялёным лузе. Царква пабудавана так, што здаецца, быццам бы яна імкнецца ў неба. Сцены царквы ў сярэдзіне пакрыты дзівоснымі малюнкамі, якія захаваліся да нашых дзён. Спаса-Ефрасінеўская царква знайходзіцца на тэрыторыі манастыра, дзе жыла Ефрасіння.

*Слайд 7.* **Фізкульт хвілінка**

- Калі вы ўважліва слухалі паведамленні аб Ефрасінні Полацкай, то памятаеце, што ў дзяцінстве яна была вельмі вясёлай дзяўчынкай і любіла гуляць у розныя гульні. Вось і мы з вамі пагуляем у народную гульню, якая называецца “Гусі ляцяць”. (Настаўнік называе прадмет, а дзеці паказваюць дзеянне.)

- У кожнага народа ёсць святыні. Для беларускага народа такой святыняй з яўляецца крыж Ефрасінні Полацкай.

6. Праца з дадатковым матэрыялам.

*Слайд 8.* - Крыж з яўляецца сімвалам хрысціянскай веры. Аснова крыжа Ефрасінні Полацкай зроблена з кіпарысавага дрэва. Вышыня крыжа 51 см. Да драўлянай асновы былі прымацаваны залатыя пласціны з намаляванымі вобразамі святых, каштоўныя камяні. У спецыяльных гнёздах знайходзіліся хрысціянскія каштоўнасці. Гэта кроплі крыві Ісуса Хрыста, кавалачак ад драўлянага крыжа, на якім яго распялі. Па баках крыж быў аздоблены сяэбранымі пазалочанымі пласцінамі.

**V.Абагульненне і сістэматызацыя вывучанага**

1.Разгадване крыжаванкі:

1.Будынак, дзе жывуць манахі. (Манастыр)

2.Жанчына, якая жыве ў манастыры. (Манашка)

3.Імя знакамітай беларускай манашкі.(Ефрасіння)

4.Імя гэтай манашкі пры нараджэні. (Прадслава)

5.Які статус надаў царкоўны ўрад Ефрасінні. (Святая)

6Што заказала Ефрасіння Полацкая ў Лазара Богшы? (Крыж)

2.Практычная праца ў групах

- Каб замацаваць нашы веды, каб яны былі больш трывалымі мы складзём вусны часопіс “Ефрасіння Полацкая”.

Кожная група атрымае сваё заданне:

1-ая група рыхтуе план- характарыстыку Ефрасінні Полацкай, як асветніцы;

2-ая – як гуманіста

3-я – як рэлігійнага дзеяча

4-я – як святой асобы

3.Абарона работ.

Дадатак 2

Кожная творчая група прадстаўляе свой варыянт характарыстыкі.

**VI.Падвядзенне вынікаў.**

* Нам беларусам ёсць кім ганарыцца, ёсць з каго браць прыклад. Наша зямля дала славянскаму свету шмат выдатных асветнікаў. Алеж вытокі асветніцтва пачыналіся з дзейнасці Ефрасінні Полацкай – вялікай і мудрай дачкі беларускага народа. Стаўшы нябеснай заступніцай беларускай зямлі, яна заўсёды будзе прысутнічаць у нашым жыцці, будзе побач з намі.

**VII. Рэфлексія**

Вазьміце свае кветачкі і напішыце на іх першую літару слова, якое адпавядае вашаму настрою на ўроку.

**Ц** – на ўроку было цікава

**С** – сумна

**Д** – даведаўся новае

**З** – зацікавіла гісторыя жыцця

Выйдзіце да дошкі і прымацуйце іх у вазу. Паглядзіце, які прыгожы букет атрымаўся.

Дадатак 1

**Лісток ведаў**

|  |  |  |
| --- | --- | --- |
| **Сцвярджэнні** | **Ведаю** | **Яшчэ не вывучалі** |
| 1.У 11 ст. у Полацку княжыў Усяслаў |  |  |
| 2.Юная палачанка Прадслава пайшла ў манастыр, каб прысвяціць сваё жыццё богу і бедным людзям |  |  |
| 3. Бітва на Нямізе адбылася ў 1067 годзе |  |  |
| 4. У манастыры Ефрасіння займалася асветніцкай і дабрачыннай дзейнасцю |  |  |
| 5. Храм святой Сафіі быў пабудаваны ў Полацку |  |  |
| 6. Крыж Ефрасінні Полацкай з яўляецца народнай святыняй для беларускага народа |  |  |
| 7. Сабор святой Сафіі пабудаваны па загаду князя Усяслава Чарадзея ў 11 ст. |  |  |
| 8. Спаса-ефрасіннеўскі манастыр пабудаваны па ўказаню манахіні-асветніцы Ефрасіні Полацкай |  |  |

Дадатак 2

**Ефрасіння Полацкая як гістарычная асоба(вынікі працы вучняў)**

(Рэлігійны дзеяч) 1.Стала манашкай

2.Адкрывала манастыры

3.Будавала цэрквы

4.Па яе заказу быў зроблены Святы Крыж

5.Ажыццявіла паломніцтва ў Іерусалім

(Асветніца 1.Перапісвала кнігі

2.Адкрывала школы

3.Вучыла людзей грамаце

4.Выхоўвала людзей

(Гуманіст) 1.Дапамагала бедным

2.Клапацілася аб хворых

3.Вучыла жыць у сяброўстве

4.Папярэджвала варожасць

(Святая) 1. Жыццё прысвяціла богу

2.Пакланілася Труне Гасподняй

3.Узведзена праваслаўнай царквой у лік святых

4.З’яўляецца нябеснай заступніцай беларускай зямлі

**Метадычныя рэкамендацыі па вядзенню урока.**

Тэма ўрока паведамляецца вучням заранеў. Матэрыял па тэме вучні шукаюць самастойна .

Пасля праслухвання паведамленняў вучняў і настаўніка накіроўваць адказы вучняў да наступных выказванняў:

-слава аб дабрадзейнасці Ефрасінні разышлася за межы Полацка.

-людзі дзякавалі за дабро, якое яна рабіла для іх.

-вучыла людзей паважаць адзін аднаго.

-заклікала спыніць крывавыя войны.

-зброя, казала яна, прыносіць у хаты горач ды слёзы.

-па яе загаду была пабудавана Спаса-Ефрасіннеўская царква.